કેટલાક અદભુત દ્રશ્યોમાં : 1) ગુમસુમ બારીની બહાર જોયા રાખતો ઍંલ્યોશા 2) ડાઇનિંગ ટેબલ પર રડતા ઍંલ્યોશા’ને ન જોઈ શકતી ને પરાણે થેન્ક યુ બોલાવતી મોબાઈલમાં ખોવાયેલ મા 3) જયારે ઝેન્યા અને બોરિસ બંને ઝઘડતા હોય છે અને કેમેરો ઝેન્યાને ફોલો કરતો કરતો અચાનક ધડામ કરીને બંધ થતા બારણાં પાછળ ડોકિયું કરે છે , કે જ્યાં હોય છે ડરેલો ને ચિક્કાર રડેલો ને બધું સાંભળતો એવો માસુમ ઍંલ્યોશા [ વર્ષના શ્રેષ્ઠ દ્રશ્યોમાંનું એક ] 4) નજીકના જંગલમાં રેસ્ક્યૂઅર’ની ટીમ સાથે બોરિસ’નું એક ખંડેર જેવી તોતિંગ ઇમારતમાં ઍંલ્યોશા’ને શોધવા નીકળવું 5) ઝેન્યા’ની મા’ના ઘરે દુર્ગમ વિસ્તારમાં શોધખોળ માટે જવું અને સઘળી માથાકૂટ 6) મૉર્ગ’માં એક બેનામ લાશને ઓળખવા જવું ને આખરે બંધ તૂટી પડવો ! 7) અને આખિરના ઝેન્યા અને બોરિસ’ના પોતપોતાની જિંદગીમાં ગોઠવાઈ જવાના માર્મિક દ્રશ્યો કે જેને જોઈએ તો લાગે કે જ્યાં ,ભૂલથી બાળક નથી જન્મ્યું પણ ભૂલથી ભૂલભરેલા મા-બાપો જન્મ્યા છે ! ~ સતત એક અલગાવ અને વેધક વાસ્તવિકતા નિરૂપતી એક સજ્જડ સત્યઘટના .